༧གོང་ས་མཆོག་གིས་སླར་ཡང་གསུངས་དོན།ལོ་མང་སྔོན་ཁོང་གདན་ཞུས་ལྟར་ཅེག་སི་ལོ་ཧྥ་ཁེ་ལ་འཚམས་གཟིགས་སུ་འབྱོར་སྐབས།སྤྱི་ཚོགས་རིང་ལུགས་ཀྱི་རྒྱལ་ཁབ་ཚང་མའི་དཔལ་འབྱོར་ཡར་རྒྱས་མེད་པར་རང་གནས་སུ་ལྷག་བསྡད་ཡོད་པའི་གནས་སྟངས་དང་།སྤྱི་ཚོགས་རིང་ལུགས་ཀྱི་དཔལ་འབྱོར་མང་ཉུང་ལ་མ་ལྟོས་པའི་ཡོངས་ཁྱབ་ཕམ་ཉེས་བྱུང་བར་དོ་སྣང་བྱུང་།དེའི་ཕྱིར།ཁོང་ནས།དཔལ་འབྱོར་རིག་པས་འགྲོ་བ་མིའི་རིགས་ཀྱི་དཔལ་འབྱོར་འགུལ་སྐྱོད་ཁྲོད་ཀྱི་མཉམ་འབྲེལ་ཀྱི་ཀུན་སློང་ལ་རྟོག་ཞིབ་དང་།དཔལ་འབྱོར་འདྲ་མཉམ་ལ་དོན་གཉེར་བྱས་ཏེ།རྒྱུ་རྐྱེན་འདྲ་མིན་གྱི་ནང་དུ་ཆ་སྙོམས་ཀྱིས་བསམ་གཞིགས་བྱེད་དགོས་པའི་དགོངས་འཆར་གནང་།